钦定古今图书集成/明伦汇编/闺媛典/第005卷 > 《黄鹄曲四首》
## 钦定古今图书集成/明伦汇编/闺媛典/第005卷 > 《黄鹄曲四首》

鲁陶明之女婴，少寡，明己之不更二庭也。汉以为《横吹曲》名，后人因而歌之。

“黄鹄参天飞，半道郁徘徊。腹中车轮转，君知思忆谁。”
“黄鹄参天飞，半道还哀鸣。三年失群侣，生离伤人情。
黄鹄参天飞，凝融争风回。高翔入元阙，时复乘云颓。
黄鹄参天飞，半道还后渚。欲飞复不飞，悲鸣觅群侣。”